CELEX: 32006D0474
Language: hu
Date: 2006-07-06 00:00:00
Title: 2006/474/EK: A Bizottság határozata ( 2006. július 6. ) a tagállami állatkertekben, engedélyezett szervezeteknél, intézményekben vagy központokban tartott madarak körében az A influenzavírus H5N1 altípusa által okozott magas patogenitású madárinfluenza elterjedésének megelőzésével kapcsolatos intézkedésekről és a 2005/744/EK határozat hatályon kívül helyezéséről  (az értesítés a C(2006) 3054. számú dokumentummal történt)   (EGT vonatkozású szöveg)

8.7.2006   
            
            
               HU
            
            
               Az Európai Unió Hivatalos Lapja
            
            
               L 187/37
            
         
      A BIZOTTSÁG HATÁROZATA
   
   (2006. július 6.)
   a tagállami állatkertekben, engedélyezett szervezeteknél, intézményekben vagy központokban tartott madarak körében az A influenzavírus H5N1 altípusa által okozott magas patogenitású madárinfluenza elterjedésének megelőzésével kapcsolatos intézkedésekről és a 2005/744/EK határozat hatályon kívül helyezéséről
   (az értesítés a C(2006) 3054. számú dokumentummal történt)
   (EGT vonatkozású szöveg)
   (2006/474/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (1) és különösen annak 10. cikke (4) bekezdésére,
   tekintettel a madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről szóló, 2005. december 20-i 2005/94/EK tanácsi irányelvre (2) és különösen annak 56. cikke (3) bekezdésére, 57. cikke (2) bekezdésére és 66. cikke (2) bekezdésére,
   mivel:
   
               (1)
            
            
               A madárinfluenza a baromfik és egyéb madarak elhullással és rendellenességekkel járó fertőző vírusos betegsége, mely rövid időn belül az állat- és a közegészségügyre komoly veszélyt jelentő, és a baromfitenyésztés jövedelmezőségét jelentősen csökkentő járványos méreteket ölthet.
            
         
               (2)
            
            
               Az A influenzavírus H5N1 altípusa által okozott magas patogenitású madárinfluenza jelentette kockázat figyelembevételével a biológiai biztonságra és az állatkertben tartott madarak vakcinázására vonatkozó egyes követelményeket a Bizottság a tagállami állatkertekben tartott madárinfluenzára fogékony madarak körében az A influenzavírus H5N1 altípusa által okozott magas patogenitású madárinfluenza megelőzésével kapcsolatos követelményekről szóló, 2005. október 21-i 2005/744/EK bizottsági határozattal (3) fogadta el. E határozat azt is előírja, hogy a tagállamoknak be kell nyújtaniuk a Bizottság számára az állatkertekben tartott madarak vakcinázására vonatkozó terveiket.
            
         
               (3)
            
            
               A 2005/94/EK irányelv meghatározza többek között a fogságban élő madarak – mint az állatkertekben tartott madarak – madárinfluenza elleni megelőző vakcinázása bevezetésének szabályait és előírja azok alkalmazásának Bizottság által kidolgozandó részletes szabályait. Ez az irányelv azt is előírja, hogy a tagállamoknak jóváhagyásra be kell nyújtaniuk a Bizottsághoz a baromfira vagy más, fogságban tartott madarakra vonatkozó megelőző vakcinázási terveiket.
            
         
               (4)
            
            
               A vadon élő állatok állatkertben tartásáról szóló, 1999. március 29-i 1999/22/EK tanácsi irányelv (4) meghatározza az irányelv hatálya alá tartozó állatkertek fogalmát. E határozat alkalmazásában figyelembe kell venni ezt a fogalommeghatározást.
            
         
               (5)
            
            
               A 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelv (5) előírja az állatok engedélyezett szervezetek, intézmények vagy központok közötti kereskedelmére vonatkozó szabályokat.
            
         
               (6)
            
            
               Elzárásukra való tekintettel az állatkertekben, engedélyezett szervezeteknél, intézményekben vagy központokban tartott madarak általában nem kerülhetnek érintkezésbe baromfival vagy más, fogságban tartott madarakkal, így nem jelentenek fertőzésveszélyt baromfira vagy más, fogságban tartott madarakra, másrészt tekintve az állatkertekben tartott madarak értékét, e madarak megelőző vakcinázása megfelelő kiegészítő megelőző intézkedésnek minősülhet. Ezért helyénvaló közösségi szinten meghatározni az állatkertekben, engedélyezett szervezeteknél, intézményekben és központokban tartott madarak megelőző vakcinázására vonatkozó, tagállamok által követendő részletes szabályait, amennyiben a tagállamok helyénvalónak tartják az ilyen madarak vakcinázását.
            
         
               (7)
            
            
               Helyénvaló továbbá közösségi szinten meghatározni a biológiai biztonsági intézkedésekre vonatkozó részletes szabályokat a tagállami állatkertekben, engedélyezett szervezeteknél, intézményekben és központokban tartott madarak körében az A influenzavírus H5N1 altípusa által okozott magas patogenitású madárinfluenza megelőzése érdekében, a vadon élő állatfajok és a biológiai sokféleség védelme céljából.
            
         
               (8)
            
            
               Helyénvaló rendelkezni a tagállamok által a 2005/744/EK és a 2005/94/EK irányelvvel összhangban benyújtott vakcinázási tervek jóváhagyásáról.
            
         
               (9)
            
            
               Az egyértelműség kedvéért helyénvaló a 2005/744/EK határozatot hatályon kívül helyezni és azt e határozattal felváltani.
            
         
               (10)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   (1)   E határozat részletes szabályokat határoz meg:
   
               a)
            
            
               melyek az A influenzavírus H5N1 altípusa (a továbbiakban: HPAI H5N1) által okozott magas patogenitású madárinfluenza vadon élő madarakról az állatkertekben, engedélyezett szervezeteknél, intézményekben vagy központokban tartott madarakra való átterjedésének megelőzése érdekében alkalmazandók;
            
         
               b)
            
            
               melyek az állatkertekben, engedélyezett szervezeteknél, intézményekben vagy központokban tartott madarak vakcinázására vonatkoznak.
            
         (2)   E határozat jóváhagy egyes, állatkertekben, engedélyezett szervezeteknél, intézményekben vagy központokban tartott madarak vakcinázására vonatkozó terveket a 2005/744/EK határozat 5. cikke (1) bekezdése, megelőző vakcinázási terveket pedig a 2005/94/EK irányelv 5. cikke (2) bekezdése alapján.
   2. cikk
   E határozat alkalmazásában a 2005/94/EK irányelv fogalommeghatározásait kell alkalmazni.
   Ezen kívül az állatkertek 1999/22/EK irányelv 2. cikkében szereplő fogalommeghatározását, valamint az engedélyezett szervezetek, intézmények és központok 92/65/EGK irányelv 2. cikke (1) bekezdése c) pontjában szereplő fogalommeghatározását kell alkalmazni.
   3. cikk
   A tagállamok megfelelő és megvalósítható intézkedéseket hoznak a HPAI H5N1 vadon élő madarakról az állatkertekben, engedélyezett szervezeteknél, intézményekben és központokban tartott madarakra való átterjedése kockázatának csökkentése érdekében, figyelembe véve az I. mellékletben meghatározott kritériumokat és kockázati tényezőket.
   A sajátos járványügyi helyzettől függően ezen intézkedések különösen a vadon élő madarak – elsősorban a vízimadarak – állatkertekben, engedélyezett szervezeteknél, intézményekben és központokban tartott madarakkal való közvetlen és közvetett érintkezésének megelőzését célozzák.
   4. cikk
   A 2005/94/EK irányelv 56. cikke (2) bekezdésével összhangban benyújtott, HPAI H5N1 elleni – kockázatértékelésen alapuló – megelőző vakcinázási tervek az állatkertekben, engedélyezett szervezeteknél, intézményekben és központokban tartott madarakra vonatkoznak.
   Amennyiben a tagállamok a 2005/94/EK irányelv 56. cikke (2) bekezdésével összhangban nyújtanak be HPAI H5N1 elleni, állatkertekben, engedélyezett szervezeteknél, intézményekben és központokban tartott madarakra vonatkozó megelőző vakcinázási terveket, akkor e tervekre az alábbiak érvényesek:
   
               a)
            
            
               az e határozat II. mellékletében meghatározott követelményekkel összhangban kell, hogy készüljenek; és
            
         
               b)
            
            
               a 2005/94/EK irányelv 56. cikke (2) bekezdésében szereplő információkon túlmenően tartalmazzák a megelőző vakcinázást végző állatkertek, engedélyezett szervezetek, intézmények és központok pontos címét és földrajzi elhelyezkedését.
            
         5. cikk
   (1)   A tagállamok által a 2005/94/EK irányelv 56. cikke (2) bekezdésével összhangban benyújtott és e határozat III. mellékletében felsorolt megelőző vakcinázási tervek jóváhagyásra kerültek.
   (2)   A tagállamok által a 2005/744/EK irányelvvel összhangban benyújtott és e határozat III. mellékletében felsorolt, az állatkertekben, engedélyezett szervezeteknél, intézményekben és központokban tartott madarak vakcinázására vonatkozó tervek jóváhagyottnak minősülnek e cikk (1) bekezdése értelmében.
   (3)   A Bizottság közzéteszi a III. mellékletben felsorolt, állatkertekben, engedélyezett szervezeteknél, intézményekben és központokban tartott madarak vakcinázására vonatkozó megelőző vakcinázási terveket.
   6. cikk
   A tagállamok haladéktalanul meghozzák az e határozatnak való megfeleléshez szükséges intézkedéseket. Erről haladéktalanul tájékoztatják a Bizottságot.
   7. cikk
   A 2005/744/EK határozat hatályát veszti.
   8. cikk
   E határozat címzettjei a tagállamok.
   
      Kelt Brüsszelben, 2006. július 6-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 224., 1990.8.18., 29. o. A legutóbb a 2002/33/EK európai parlamenti és tanácsi irányelvvel (HL L 315., 2002.11.19., 14. o.) módosított irányelv.
   
      (2)  HL L 10., 2006.1.14., 16. o.
   
      (3)  HL L 279., 2005.10.22., 75. o.
   
      (4)  HL L 94., 1999.4.9., 24. o.
   
      (5)  HL L 268., 1992.9.14., 52. o. A legutóbb a 2004/68/EK irányelvvel (HL L 226., 2004.6.25., 128. o.) módosított irányelv.
   
      I. MELLÉKLET
      Az egyes állatkertekben vagy engedélyezett szervezeteknél, intézményekben és központokban a 3. cikkben meghatározott intézkedések alkalmazásakor figyelembe veendő kritériumok és kockázati tényezők
      
                  1.
               
               
                  Az állatkert vagy engedélyezett szervezet, intézmény és központ földrajzi elhelyezkedése a madarak vonulási útvonalai mentén, különösen ha azok kiindulási pontja Afrika, Közép- és Kelet-Ázsia, a Kaszpi-tenger és a Fekete-tenger térsége;
               
            
                  2.
               
               
                  Az állatkert, engedélyezett szervezet, intézmény és központ, valamint azon vizes élőhelyek – úgy mint tavacskák, mocsarak, tavak, folyók – közötti távolság, melyeknél vonuló vízimadarak gyülekezhetnek;
               
            
                  3.
               
               
                  Az állatkert, engedélyezett szervezetek, intézmények és központok földrajzi elhelyezkedése a vonuló madárfajok, különösen a vízimadarak által sűrűn benépesített területeken.
               
            
   
      II. MELLÉKLET
      Megelőző vakcinázásra vonatkozó követelmények
      
                  1.
               
               
                  A vakcinázás terjedelme
               
               
                  Csak az állatkertekben vagy engedélyezett szervezeteknél, intézményekben és központokban tartott madarakon kell vakcinázást folytatni.
               
            
                  2.
               
               
                  Beoltandó madárfajok
               
               
                  Fel kell állítani az egyéni azonosítást is tartalmazó, beoltandó madarak listáját, és azt a vakcinázás időpontját követő legalább tíz évig meg kell őrizni.
               
            
                  3.
               
               
                  A vakcinázás időtartama
               
               
                  Minden állatkertben vagy engedélyezett szervezeteknél, intézményekben és központokban tartott, beoltandó madarat a lehető leghamarabb be kell oltani. Mindenesetre az állatkertben minden vakcinázást egy héten belül a lehető leghamarabb le kell folytatni.
               
            
                  4.
               
               
                  A beoltott madarak és a belőlük készített termékek különleges helyzete
               
               
                  Megengedett a beoltott madarak ugyanazon tagállamon belüli vagy más tagállamokba történő, engedélyezett szervezetek, intézmények és központok közötti szállítása a 92/65/EGK irányelv szerint, feltéve hogy a madarak olyan állatkertből vagy engedélyezett szervezetekből, intézményekből és központokból származnak, melyekre vonatkozóan nincsenek állat-egészségügyi korlátozások a HPAI-t illetően. A 92/65/EGK irányelv E. melléklete 3. részében előírt egészségügyi bizonyítványt a következőkkel kell kiegészíteni:
                  „a 2006/474/EK határozatnak
                     megfelel, A1 ellen (…), (…) vakcinával beoltott madarak…”
                  Amennyiben e feltételek nem teljesülnek, akkor a beoltott madarak kereskedelme vagy szállítása ugyanazon tagállam állatkertjeinek hatósági felügyeletével vagy egy másik tagállam egyedi engedélyével történhet.
                  A beoltott madarak tagállamok közötti szállítását a származási hely illetékes hatósága be kell, hogy jelentse a rendeltetési hely illetékes hatóságának a TRACES-en keresztül.
                  Az ilyen madarak felhasználásával készített termékek nem kerülhetnek be az élelmiszerláncba.
               
            
                  5.
               
               
                  A beoltott madarak különleges azonosítása és nyilvántartása
               
               
                  A beoltott madaraknak egyedileg azonosíthatóknak kell lenniük és a róluk készült azonosító nyilvántartásokat megfelelő, egyértelmű bejegyzéssel kell ellátni. Lehetőség szerint az oltás alkalmával kitörölhetetlen módon feltüntett azonosító jelzéssel kell ellátni a beoltott madarakat.
               
            
                  6.
               
               
                  A vakcinázási kampány végrehajtása
               
               
                  A vakcinázást az illetékes hatóságok hatósági állatorvosa felügyeli. Meg kell tenni a vírus esetleges elterjedésének elkerüléséhez szükséges intézkedéseket. Bármely mennyiségű maradványoltóanyagot vissza kell küldeni az oltóanyag elosztó állomásra, a beoltott madarak számát és a felhasznált adagokat tartalmazó jegyzőkönyvvel együtt.
                  Lehetőség szerint a vakcinázást megelőzően és legkorábban az azt követő 30 nap elteltével vérmintát kell venni a madárinfluenzára vonatkozó szerológiai vizsgálat céljából. A vizsgálati eredményeket tartalmazó jegyzőkönyvet legalább tíz évig meg kell őrizni.
               
            
                  7.
               
               
                  Az alkalmazandó oltóanyag
               
               
                  Az inaktív oltóanyagot megfelelően kell összeállítani, hogy hatékony legyen a jelenlévő vírus típusával szemben. A gyártó és/vagy az állat-egészségügyi hatóságok utasításainak megfelelően kell felhasználni.
               
            
                  8.
               
               
                  A Bizottság tájékoztatása e terv végrehajtásáról
               
               
                  Az Élelmiszerlánc- és Állat-egészségügyi Állandó Bizottság keretében részletes jelentést kell készíteni a Bizottság és a tagállamok számára a terv végrehajtásáról – beleértve a vizsgálati eredményeket is – .
               
            
   
      III. MELLÉKLET
      Az állatkertekben, engedélyezett szervezeteknél, intézményekben és központokban tartott madarakra vonatkozó, jóváhagyott megelőző vakcinázási tervek jegyzéke
      
                  Kód
               
               
                  Tagállam
               
               
                  A terv benyújtásának időpontja
               
            
                  AT
               
               
                  Ausztria
               
               
                  2006. április 21.
               
            
                  BE
               
               
                  Belgium
               
               
                  2006. február 10.
               
            
                  CZ
               
               
                  Cseh Köztársaság
               
               
                  2006. március 21.
               
            
                  DE
               
               
                  Németország
               
               
                  2006. március 31.
               
            
                  DK
               
               
                  Dánia
               
               
                  2006. február 20.
               
            
                  EE
               
               
                  Észtország
               
               
                  2006. március 6.
               
            
                  ES
               
               
                  Spanyolország
               
               
                  2006. február 27.
               
            
                  FR
               
               
                  Franciaország
               
               
                  2006. február 20.
               
            
                  HU
               
               
                  Magyarország
               
               
                  2006. március 1.
               
            
                  IE
               
               
                  Írország
               
               
                  2006. március 6.
               
            
                  IT
               
               
                  Olaszország
               
               
                  2006. március 6.
               
            
                  LT
               
               
                  Litvánia
               
               
                  2006. március 6.
               
            
                  LV
               
               
                  Lettország
               
               
                  2006. február 28.
               
            
                  NL
               
               
                  Hollandia
               
               
                  2005. november 16.
               
            
                  PT
               
               
                  Portugália
               
               
                  2005. november 29.
               
            
                  SE
               
               
                  Svédország
               
               
                  2006. február 28.
               
            
                  UK
               
               
                  Egyesült Királyság
               
               
                  2006. április 4.